«Ուղղակի իրավիճակը պայմանավորված է այլ շնչառական վարակներով, իսկ արդեն վերջին երկու շաբաթում հանրապետությունում նաեւ շրջանառվում է գրիպի Բ տեսակը: Լաբորատոր հետազոտությունների արդյունքում ունենք հաստատված երեք դեպք: Հայտնի է, որ գրիպն ունի երեք տեսակ՝ Ա, Բ, Ց: Մեզ համար կարեւոր են Ա եւ Բ տեսակները, որովհետեւ դրանք մշտապես շրջանառվում են, եւ մարդիկ ավելի հաճախակի են հիվանդանում գրիպի այս երկու տեսակով: Իսկ Ա-ի Բ-ի տեսակետից համաճարականաբանական ավելի մեծ նշանակություն ունի գրիպի Ա տեսակը, որովհետեւ, եթե գրիպի Բ տեսակը չունի ոչ մի ենթատեսակ, գրիպ Ա-ն ունի բազմաթիվ ենթատեսակներ»,- ասաց Լիանա Թորոսյանը: Անկախ տեսակներից ու ենթատեսակներից, սակայն դրանք ունեն նույն ախտանշաններն ու արտահայտվածությունը: